CELEX: 62016TN0190
Language: fi
Date: 2016-04-27 00:00:00
Title: Asia T-190/16: Kanne 27.4.2016 – Azarov v. neuvosto

20.6.2016   
            
            
               FI
            
            
               Euroopan unionin virallinen lehti
            
            
               C 222/30
            
         Kanne 27.4.2016 – Azarov v. neuvosto
   (Asia T-190/16)
   (2016/C 222/38)
   Oikeudenkäyntikieli: saksa
   
      Asianosaiset
   
   
      Kantaja: Mykola Yanovych Azarov (Kiova, Ukraina) (edustajat: asianajajat G. Lansky ja A. Egger)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun päätöksen 2014/119/YUTP muuttamisesta 4.3.2016 annetun neuvoston päätöksen (YUTP) 2016/318 (EUVL 2016, L 60, s. 76) sekä Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun asetuksen (EU) N:o 208/2014 täytäntöönpanosta 4.3.2016 annetun neuvoston täytäntöönpanoasetuksen (EU) 2016/311 (EUVL 2016, L 60, s. 1), siltä osin kuin ne koskevat kantajaa
            
         
               —
            
            
               päättämään tietyistä prosessinjohtotoimista ja erityisesti:
               
                           —
                        
                        
                           esittämään neuvostolle kysymyksiä;
                        
                     
                           —
                        
                        
                           kehottamaan neuvostoa ottamaan kirjallisesti tai suullisesti kantaa tiettyihin oikeusriitaa koskeviin seikkoihin;
                        
                     
                           —
                        
                        
                           pyytämään tietoja neuvostolta ja kolmansilta, kuten muun muassa komissiolta, EADS:ilta ja Ukrainalta;
                        
                     
                           —
                        
                        
                           pyytämään asianosaisia esittämään asiaan liittyviä asiakirjoja ja asiakirjojen otteita
                        
                     
         
               —
            
            
               velvoittamaan neuvoston korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1.
            
            
               Ensimmäinen kanneperuste: perusoikeuksien loukkaaminen
               Tämän kanneperusteen yhteydessä kantaja vetoaa omistusoikeuden elinkeinovapauden loukkaamiseen. Kantaja moittii myös säädettyjen rajoittavien toimenpiteiden kohtuuttomuutta.
            
         
               2.
            
            
               Toinen kanneperuste: harkintavallan väärinkäyttö
               Tässä kohtaa kantaja vetoaa muun muassa siihen, että neuvosto on käyttänyt väärin harkintavaltaansa, koska säätämällä rajoittavista toimenpiteistä kantajaa kohtaan tavoitellaan ensisijaisesti muita päämääriä kuin oikeusvaltiollisuuden ja ihmisoikeuksien kunnioittamisen tosiasiallista vahvistamista ja tukemista Ukrainassa.
            
         
               3.
            
            
               Kolmas kanneperuste: hyvän hallinnon periaatteen loukkaaminen
               Tämän kanneperusteen yhteydessä kantaja moittii erityisesti sitä, että on loukattu oikeutta puolueettomaan kohteluun, oikeutta oikeudenmukaiseen ja/tai tasapuoliseen kohteluun ja oikeutta asian huolelliseen tutkintaan.
            
         
               4.
            
            
               Neljäs kanneperuste: ilmeiset arviointivirheet